

תקנות התעבורה (תיקון מס' ), התשע"ח- 2018


בתוקף סמכותי לפי סעיפים 4(א) 13, ו-70 לפקודת התעבורה[footnoteRef:1] (להלן – הפקודה), אני מתקין תקנות אלה: [1:  דיני מדינת ישראל, נוסח חדש 7, עמ' 173.] 



	ביטול תקנה 172ב
	1.
	תקנה 172ב לתקנות התעבורה, התשכ"א-1961 [footnoteRef:2] (להלן – התקנות העיקריות)- בטלה. [2:  ק"ת התשכ"א, עמ' 1425; התשע"ח עמ' .... ועמ'] 


	תיקון תקנה 173
	2.
	בתקנה 173 לתקנות העיקריות-

	
	
	
	(1) בתקנת משנה (א) -

	
	
	
	
	(1) במקום הרישה יבוא:

	
	
	
	
	
	"(א)	רשות הרישוי רשאית לתת רישיון נהיגה או לחדשו לתקופה שעד למועד שבעל רישיון הנהיגה חייב בבדיקות רפואיות לפי תקנה 196; הוראה זו לא תחול על מי – "

	
	
	
	
	
	פסקת משנה (1) -תמחק;

	
	
	
	
	
	(3ב) בעל רישיון נהיגה מן הדרגות המנויות בתקנות 182 עד 185, ורישיונו יחודש לתקופה של עד עשר שנים בכל פעם;

	
	
	
	(2) אחרי תקנת משנה (א) יבוא:

	
	
	
	
	"(א1)	מי שחייב בבדיקות רפואיות לפי תקנה 196, רשיונו יחודש לתקופה שעד כל מועד בו הוא חייב בבדיקות לפי התקנה האמורה."

	
	
	
	(3)  בתקנת משנה (ב), במקום "תקנת משנה (א)(1) או (3)" יבוא "תקנת משנה (א)" ובסופו יבוא "למעט רישיון נהיגה לפי תקנת משנה (א)(3), א(4)וא(7).".

	תיקון תקנה 284
	3.
	בתקנה 284(א)(4) לתקנות העיקריות, במקום המילים "אשר תצורף לרישיון הרכב ותהווה" יבוא "ורישיון רכב שיהווה".

	תחילה	
	4.
	תחילתן של תקנות אלה _____ ימים מיום פרסומן.



								
									ישראל כ"ץ


					שר התחבורה והבטיחות בדרכים

__________ התשע"ח

(_________ 2018)
(  3-83 – ת1)


























































דברי הסבר

1. תקנה 172ב –

בהתאם לתקנה 172ב' מוסמכת רשות הרישוי "שלא ליתן רשיון נהיגה או שלא לחדש רשיון נהיגה עד שמבקש הרשיון או חידושו יוכיח, לפי דרישתה, כי כל קנס שנתחייב בו בדין בשל עבירת תעבורה או בשל עבירה אחרת הנובעת מנהיגת רכב- שולם".

בפועל, רישיונותיהם של נהגים אשר לחובתם קנסות אינם מחודשים בין השאר, נוכח תקנה זו. אי החידוש בא לידי ביטוי בתום מועד תוקף הרישיון שניתן.
בשים לב שבמסגרת תיקון זה מבוקש להאריך את תוקף רישיון הנהיגה עד לגיל שבעים. ובשים לב, שניתן להשיג את המטרה של  גביית הקנסות באמצעות תחליפים מעשים ויעילים, הנמצאים בחוק המרכז לגביית קנסות, נראה כי ניתן לבטל תקנה זו.
יוער, כי האמצעים בחוק המרכז לגביית קנסות מתקיימים גם לגבי מתן רישיון על פני אי חידוש. 

2. תקנה 173 – 

תקנה זו קובעת כי רישיון נהיגה  מחודש לתקופה של עד עשר שנים. בנוסף, התקנה מפרטת אוכלוסיית נהגים אשר רישיונם מחודש לתקופת זמן הקצרה מעשר שנים. במסגרת רפורמה במערך שירותי הרישוי, הוחלט על הארכת תוקף רישיון הנהיגה עד לגיל 70 לנהגים שדרגת רישיונם A, 1A, 2A, B ו-1C. אחרי גיל 70 יחודש הרישיון מדי 5 שנים עד גיל 80. לאחר מכן הרישיון יחודש בכל שנתיים, כנהוג כיום.

3. תקנה 284– 
תקנה זו קובעת כי מששולמה אגרת רישום שינוי הבעלות ימסור פקיד הבנק המקוון לצדדים קבלה על תשלום האגרה אשר תצורף לרישיון הרכב ותהווה אישור על רישום הבעלות החדשה ברכב, מבוקש לתקן את התקנה כך משתשולם אגרת רישום שינוי הבעלות ימסור פקיד הבנק המקוון קבלה ורישיון רכב עדכני.

